Aadressil www.tallinn.ee/takso on nüüdsest kättesaadaval juhised nii taksosõitjale kui ka -juhile.  Sealt leiab lahtiseletatult reisija õigused ja kohustused, samuti uuendatakse lehel jooksvalt pealinna taksofirmade nimekirja koos kehtivate hinnakirjade ja tellimisnumbritega. Lehekülje kaudu on võimalik esitada ka taksondust puudutavaid küsimusi  abilinnapea Jaanus Mutlile. Samuti on võimalik edastada Tallinna transpordiametile ja munitsipaalpolitseile vihjeid ning kaebusi ebakorrektsete taksojuhtide-firmade kohta.